Alpensia (skakaonica)
Alpensia je kompleks skijaških skakaonica u istoimenom skijalištu u južnokorejskom gradu Pyeongchangu. U njemu se nalazi pet skakaonica: K-15, K-35, K-60, K-98 i K-125 i ovdje će biti održana takmičenja u skijaškim skokovima na ZOI 2018. i skakački dio nordijske kombinacije iako je prvobitno bilo zamišljeno da se tu održe ceremonije otvaranja i zatvaranja ovih Igara. Stadion prima maksimalno 13.500 gledalaca, ali će za ZOI 2018. kapacitet biti smanjen na 11.000 mjesta.